CELEX: 31996R1485
Language: sl
Date: 1996-07-26 00:00:00
Title: Uredba Komisije (ES) št. 1485/96 z dne 26. julija 1996 o podrobnih pravilih za uporabo Direktive Sveta 92/109/EGS v zvezi z izjavo kupca o uporabi določenih snovi, ki se uporabljajo za nedovoljeno proizvodnjo drog in psihotropnih snoviBesedilo velja za EGP.

Pomembno pravno obvestilo

|

31996R1485

Uradni list L 188 , 27/07/1996 str. 0028 - 0031

		Uredba Komisije (ES) št. 1485/96z dne 26. julija 1996o podrobnih pravilih za uporabo Direktive Sveta 92/109/EGS v zvezi z izjavo kupca o uporabi določenih snovi, ki se uporabljajo za nedovoljeno proizvodnjo drog in psihotropnih snovi(Besedilo velja za EGP)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Direktive Sveta 92/109/EGS z dne 14. decembra 1992 o izdelavi in dajanju na trg nekaterih snovi, ki se uporabljajo za nedovoljeno proizvodnjo mamil in psihotropnih snovi [1], kakor je bila spremenjena z Direktivo Komisije 93/46/EGS [2], in zlasti točke 1(b) člena 2 Direktive,ker morajo biti vsi sklenjeni posli, katerih cilj je promet s snovmi s seznama, kot so določene v točki (a) člena 1(2) Direktive 92/109/EGS, ustrezno dokumentirani; ker mora ta dokumentacija vsebovati izjavo kupca, ki natančno opredeljuje posebne uporabe snovi;ker bo oblikovanje določb o izjavah kupca prispevala k zagotovilu, da kupec pri vsakem sklenjenem poslu jasno opredeli uporabo snovi s seznama; ker bo takšna opredelitev prispevala k preprečevanju odtoka snovi s seznama v nedovoljeno proizvodnjo drog;ker je zaradi upoštevanja rednega sklepanja poslov med istim dobaviteljem in kupcem treba kupcu pod določenimi pogoji zagotoviti možnost, da da enotno izjavo za vse sklenjene posle s snovmi skupine 2 za največ eno leto;ker so določbe te uredbe skladne z mnenjem Odbora, ustanovljenega po členu 10 Uredbe Sveta (EGS) št. 3677/90 [3], kakor je bila nazadnje spremenjena z Uredbo Komisije (EGS) št. 3769/92 [4],SPREJELA NASLEDNJO UREDBO:Člen 1Izjava za posamezne sklenjene posle1. Vsaka fizična ali pravna oseba s sedežem v Skupnosti, ki dobavi kupcu snov s seznama skupin 1 ali 2 Priloge I k Direktivi 92/109/EGS in ki mora v skladu s členom 2 omenjene direktive dokumentirati vsak posamezen sklenjen posel, kolikor člen 2 te Uredbe ne določa drugače, pridobi od kupca izjavo o posebni uporabi ali uporabah snovi, ki so bile dobavljene kupcu. Za vsako snov s seznama se zahteva posebna izjava.2. Izjava vsebuje podatke, ki so določeni v vzorcu v točki 1 Priloge k tej uredbi. Pravna oseba poda izjavo na pisemskem papirju z glavo.Člen 2Izjava za večkratne sklenjene posle s snovjo skupine 21. Vsaka fizična ali pravna oseba s sedežem v Skupnosti, ki kupcu redno dobavlja snov s seznama skupine 2 Priloge I k Direktivi 92/109/EGS in ki mora dokumentirati sklenjene posle v skladu s členom 2 omenjene direktive, lahko namesto izjave za posamezne sklenjene posle sprejme enotno izjavo za več sklenjenih poslov za največ eno leto, potem ko se dobavitelj prepriča, da so izpolnjena naslednja merila:- dobavitelj je kupcu priskrbel snovi najmanj trikrat v zadnjih 12 mesecih,- dobavitelj nima razloga za domnevo, da se bo snov uporabljala v nedovoljene namene,- naročena količina ustreza običajni porabi tega kupca.2. Izjava vsebuje podatke, ki so določeni v vzorcu v točki 2 Priloge k tej uredbi. Pravna oseba da izjavo na pisemskem papirju z glavo.Člen 3Začetek veljavnostiTa uredba začne veljati dvajseti dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 26. julija 1996Za KomisijoMartin BangemannČlan Komisije[1] UL L 370, 19.12.1992, str. 76.[2] UL L 159, 1.7.1993, str. 134.[3] UL L 357, 20.12.1990, str. 1.[4] UL L 383, 29.12.1992, str. 17.--------------------------------------------------PRILOGA1. Vzorec izjave za posamezne sklenjene posle snovi skupine 1 ali 2+++++ TIFF +++++2. Vzorec izjave za večkratne sklenjene posle snovi skupine 2+++++ TIFF +++++--------------------------------------------------